《己未首夏于清凉处小敞石池长三丈馀水高于地二尺许栽莲蓄鱼近玩甚适喜赋二诗 其二》
明代·邓云霄

清凉世界小池边，云影天光相映鲜。最爱鱼苗穿碧荇，还怜荷叶叠青钱。

闭关永日无车马，抱膝高吟自岁年。领得江湖无限趣，倚栏长对水中仙。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。